EkBass/fiwiki-20250220-pages-articles huggingface dataset:
Murhat

Murhat on suomalaisen dark metal -yhtyeen Ajattaran kahdeksas studioalbumi, joka julkaistiin 2. helmikuuta 2011. Albumi oli Ajattaran kolmas ja viimeinen julkaisu, jolla soitti rumpuja vuonna 2012 kuollut Tonmi Lillman. Albumin julkaisun jälkeen yhtye lopetti toimintansa vuonna 2012, mutta aktivoitui uudelleen vuonna 2016. == Kappaleet == # # # # # # # # # == Kokoonpano == * Ruoja – laulu, kitara, koskettimet * Kalmos – kitara, taustalaulu * Tartunta – kitara * Tohtori Kuolio – basso, taustalaulu * Malakias IV – rummut == Arvostelut == * Desibeli.net: Desibeli.net: Levyarvio * Imperiumi.net: 6½/10Imperiumi.net: Levyarvio * Kaaoszine: 9/10Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2011 albumit Luokka:Ajattaran albumit
Anton Seelos

Anton ”Toni” Seelos (4. maaliskuuta 1911 Seefeld in Tirol, Itävalta - 1\. kesäkuuta 2006 Seefeld in Tirol) oli itävaltalainen alppihiihtäjä. Viitattu 6.2.2011 Seelos kilpaili MM-kilpailuissa vuodesta 1931 lähtien. Hän voitti historian ensimmäisissä MM-kilpailuissa vuonna 1931 hopeaa pujottelusta. Seelos oli seuraavana vuonna Cortina d’Ampezzossa pujottelussa neljäs, alppiyhdistetyssä viides ja syöksylaskussa kuudes. Hän sai ensimmäiset MM- kultamitalinsa Innsbruckissa 1933, kun hän voitti sekä pujottelun että alppiyhdistetyn. Seelos voitti samat lajit myös vuoden 1935 kilpailuissa Mürrenissä. == Lähteet == Luokka:Itävaltalaiset alppihiihtäjät Luokka:Vuonna 1911 syntyneet Luokka:Vuonna 2006 kuolleet
Alpo Keturi

Alpo Veikko Keturi (14. joulukuuta 1926 Seinäjoki – marraskuu 2008) oli suomalainen kuvataiteilija ja taidemaalari. Keturin vanhemmat olivat kultaseppä Bruno Keturi ja Hilja Keturi (o.s. Mäntylä). Alpo Keturi oli naimisissa Sanelma Keturin kanssa (o.s. Mattilainen). Lapsia heillä on kaksi. Keturi debytoi Seinäjoella vuonna 1950. Hän osallistui mm. Suomen taiteilijain näyttelyyn (1977), Valtakunnan näyttelyyn Jyväskylässä (1975, 1976), Suomen Kuvataidejärjestöjen Liiton näyttelyihin (1962, 1965, 1975), Waasa-ryhmän näyttelyyn (1976) ja Pohjalaisen taiteilijaliiton 40-vuotisjuhlanäyttelyyn Helsingissä (1983). Keturi osallistui Pohjalaisen taiteilijaliiton kiertonäyttelyyn Ruotsissa. Keturi piti lukuisia yksityisnäyttelyitä Seinäjoella sekä taidenäyttelyt Helsingissä, Tampereella ja Kauhajoella. Keturin taidetta on muun muassa Nelimarkka-museossa, Seinäjoen kaupungin kokoelmissa, Pohjanmaan historiallisessa museossa ja Etelä-Pohjanmaan kl:llä. Hän teki lukuisia muotokuvia. Alpo Keturille myönnettiin Seinäjoen kaupungin kulttuuripalkinto vuonna 1979. Keturi suunnitteli Etelä-Pohjanmaan maakuntaliiton teettämän Väinö Tuomaala -mitalin. == Lähteet == * Suomen taiteilijaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria-Liisa Saastamoinen ja Päivi Lampinen, ISBN 951-95546-3-7; sivu 178 * Alpo Keturi taiteilijamatrikkelissa * Alpo Keturi Seinäjoen taiteilijaseuran sivuilla *Maisemamaalari teki myös abstraktia, Pohjalainen 26.2.2009. *Villa Lanten ateljeessa työskennelleet taiteilijat 1964–2015. *Kirjav@ - Kansallisgallerian kirjaston kokoelmatietokanta, Alpo Keturi *Seinäjoen kaupungin kirjasto Porstua, Alpo Keturi *Suomen Kansallisgalleria, Mikrofilmatut ammattitaiteilijat 1981–1999 *Etelä-Pohjanmaan liitto, VÄINÖ TUOMAALAN JA ETELÄPOHJALAISEN KOTISEUTUTYÖN JUHLAVUOSI, 5.9.2016 * Tärkeintä on olla maalari: taiteilija Alpo Keturin matkassa kotona ja maailmalla; Alpo Keturi, Tellervo Lahti, Seppo J. Tanninen, Seinäjoen Taidemuseoyhdistys, 2005; ISBN 951-98143-1-0 ISBN 978-951-98143-1-5. * Suomen taide 1963 / julkaissut Suomen Taiteilijaseura ; toimituskunta Taisto Ahtola [et al.], Julkaisutiedot: Porvoo ; Helsinki : WSOY, 1963 ===Viitteet=== Luokka:Suomalaiset taidemaalarit Luokka:Vuonna 1926 syntyneet Luokka:Vuonna 2008 kuolleet
Laura Rautanen

Laura Elina Rautanen (s. 13. helmikuuta 1988) on suomalainen korkeushyppääjä. Hän edustaa Vilppulan Veikkoja ja häntä valmensi Pekka Ekola vuoteen 2011, Ekola ja Kaisa Wallinheimo vuonna 2012, Juha Isolehto vuosina 2012–2016 ja Jaakko Vainikainen vuodesta 2016. Kalevan kisoissa Rautanen on saavuttanut kultaa 2013, hopeaa 2015 sekä pronssia 2010, 2012 ja 2016. Sisäratojen SM- kilpailuissa hän on saanut kultaa 2011, 2015 ja 2020 ja hopeaa 2012 ja 2013 sekä pronssia 2018 ja 2021. Hän on saavuttanut sisäradoilla lisäksi SM- pronssia viisiottelussa 2016. Vuonna 2010 hän sijoittui toiseksi naisten korkeushypyn Eliittikisasarjassahttp://www.vattenfalleliittikisat.fi/system/files/N_Korkeus.pdf. Hänen ennätyksensä on sisäradoilla 187 cm ja ulkoradoilla 186 cm. Vuonna 2014 hän saavutti Ruotsi-ottelun lajivoiton. Rautanen on opinnäytetyönään kirjoittanut Vilppulan Veikkojen 80-vuotishistoriikin. == Lähteet == Luokka:Suomalaiset korkeushyppääjät Luokka:Vuonna 1988 syntyneet Luokka:Elävät henkilöt
Inge Wersin-Lantschner

Inge Wersin-Lantschner (26. tammikuuta 1905 Innsbruck - 16\. kesäkuuta 1997 Innsbruck) oli itävaltalainen alppihiihtäjä. Wersin-Lantschner osallistui MM- kisoihin alusta lähtien, sillä hän oli mukana jo ensimmäisissä kisoissa 1931. Tuolloin hän voitti hopeaa pujottelusta hävittyään brittiläiselle Esme Mackinnonille. Wersin-Lantschner voitti seuraavan vuoden kisoissa hopeaa syöksylaskusta ja alppiyhdistetystä, jonka lisäksi hän sijoittui kuudenneksi pujottelussa. Innsbruckin kisoissa 1933 hän oli ylivoimainen, sillä hän voitti jokaisen kilpailun. == Lähteet == Luokka:Itävaltalaiset alppihiihtäjät Luokka:Vuonna 1905 syntyneet Luokka:Vuonna 1997 kuolleet
Philipp Schörghofer

Philipp Schörghofer (s. 20. tammikuuta 1983) on itävaltalainen alppihiihtäjä. Nuorten MM-kisoissa vuonna 2003 Schörghofer sai suurpujottelussa pronssia. Val d'Isèren MM-kisoissa 2009 hän sijoittui suurpujottelussa neljänneksitoista ja Vancouverin olympialaisissa 2010 kahdenneksitoista. Garmisch-Partenkirchenin MM-kisoissa 2011 hän otti hopeaa joukkuekilpailussa ja pronssia suurpujottelussa. Schladmingin MM-kilpailuissa 2013 hän voitti joukkuekilpailussa kultaa ja oli suurpujottelussa kahdeksas. Vailin / Beaver Creekin MM-kilpailuissa 2015 hän sai niin ikään joukkuekilpailussa kultaa. Suurpujottelussa hän oli kymmenes. Sankt Moritzin MM-kilpailuissa 2017 hän sijoittui suurpujottelussa viidenneksi. Schörghoferin ensimmäinen kilpailu alppihiihdon maailmancupissa oli Alta Badian suurpujottelussa 17. joulukuuta 2006. Ensimmäisen pistesijansa hän saavutti joulukuussa 2007 Bad Kleinkirchheimin suurpujottelussa oltuaan kahdeksastoista. Ensimmäisen palkintokorokepaikkansa Schörghofer saavutti Garmisch-Partenkirchenin suurpujottelussa maaliskuussa 2010 sijoittumalla kolmanneksi. Ensimmäisen voittonsa hän otti kaudella 2010–2011 Hinterstoderin suurpujottelussa. Kaudella 2011–2012 Schörghofer oli Söldenin ja Alta Badian suurpujotteluissa kolmas. Kaudella 2015–2016 hän sijoittui Kranjska Goran suurpujottelussa toiseksi ja 2016–2017 Adelbodenin suurpujottelussa kolmanneksi. == Lähteet == == Aiheesta muualla == *Philipp Schörghoferin kotisivut Luokka:Itävaltalaiset alppihiihtäjät Luokka:Vuonna 1983 syntyneet Luokka:Elävät henkilöt
Muurahaissapelikolibri

Muurahaissapelikolibri (Campylopterus ensipennis) on eteläamerikkalainen kiitäjälintu. Sen esiintymisalue käsittää Venezuelan koillisosan Cordillera de Caripen ja Parian niemimaan, sekä Tobagon. Esiintyminen Trinidadissa on kyseenalaista. William John Swainson kuvaili lajin holotyypin vuonna 1822.The Internet Bird Collection == Lähteet == Luokka:Sapelisiipikolibrit
Sirppisapelikolibri

Sirppisapelikolibri (Campylopterus falcatus) on eteläamerikkalainen kiitäjälintu. Sen esiintymisalue ulottuu Venezuelan pohjoisrannikolta Andien itärinteitä seuraillen etelään Ecuadorin koillisosaan. William John Swainson kuvaili lajin holotyypin Venezuelan pohjoisosista vuonna 1821.The Internet Bird Collection == Lähteet == Luokka:Sapelisiipikolibrit
Strand (Norja)

Strand on rannikkokunta Rogalandin läänissä Norjassa. Sen rajanaapureita ovat Hjelmeland ja Sandnes. Vesialueensa osalta kunta rajoittuu myös Stavangeriin. ==Maantiede== Kunnan alue käsittää Fognavuono/Årdalsvuonon ja Idsevuonon välisen niemimaan, Idsevuonon eteläpuolisen maa-alueen sekä useita saaria. Suurimmat saaret ovat Idse (5,2 km²), Idsal (3,2 km²) ja Hidle (1,4 km²). Kunnan asutus on enimmäkseen keskittynyt niemimaan rannikoille, erityisesti kunnan kahteen taajamaan, jotka ovat Jørpelandin kaupunki sekä Tau . ==Kuvia== Jorpeland.jpg|Jørpeland on Strandin keskustaajama. Befolkningsutvikling kommune 1130.svg|Kunnan väkiluku vuosina 1951–2010. Strand kirke.jpg|Strandin kirkko == Media == Paikallislehti Strandbuen ilmestyy kahdesti viikossa. == Tunnettuja henkilöitä == * Olaug Bollestad (s. 1961), poliitikko * Stian Heimlund Skjæveland (s. 1973), kuvataiteilija * Hadia Tajik (s. 1983), poliitikko ==Lähteet== ==Aiheesta muualla== *
Ammunta kesäolympialaisissa 1952 – miesten 300 metrin vapaakiväärin
moniasentokilpailu

Helsingin olympiakisojen 300 metrin vapaakiväärin 3 x 40 laukauksen ammuntaan osallistui 32 ampujaa 18 eri maasta. Kilpailu suoritettiin sunnuntaina 27. heinäkuuta kymmenen laukauksen sarjoina. Ensiksi ammuttiin 40 laukausta makuulta, sitten polvelta ja lopuksi pystystä. Mitalit jaettiin vain yhteistuloksen perusteella. Anatoli Bogdanovin voittotulos 1 123 oli uusi olympiaennätys. Sveitsin Robert Burchler puolestaan ampui polviasennosta maailmanennätyksen 381 ja otti yhteispisteillään olympiahopeaa. ==Lopputulokset== Sija Nimi Maa Makuu Polvi Pysty Tulos 1 Anatoli Bogdanov 388 376 359 1 123 2 Robert Bürchler 389 381 350 1 120 3 Lev Vainštein 378 376 355 1 109 4 August Hollenstein 384 370 354 1 108 5 Vilho Ylönen 379 377 351 1 107 6 Robert Sandager 384 371 349 1 104 7 Isac Erbén 379 376 347 1 102 8 Walther Fröstell 389 375 335 1 099 9 Pablo Cagnasso 381 369 342 1 092 10 Ambrus Balogh 374 359 349 1 082 11 Erling Kongshaug 377 358 342 1 077 12 Pauli Janhonen 378 351 348 1 077 13 David Schiaffino 375 359 340 1 074 14 Jovan Kratohvil 375 352 346 1 073 15 Uffe Larsen 384 359 324 1 067 16 Stjepan Prauhardt 377 362 326 1 065 17 Mauritz Amundsen 372 355 330 1 057 18 Emmett Swanson 367 371 317 1 055 19 Gilmour Boa 372 359 322 1 053 20 Ferenc Décsey 353 347 336 1 036 21 Dov Ben-Dov 370 349 314 1 033 22 Rigoberto Rivero Lucena 365 333 330 1 028 23 Ahmed Hamdy 373 332 303 1 008 24 H. Harihar Banerjee 359 336 299 994 25 Humberto Briceño Martínez 371 343 270 984 26 Shmuel Laviv-Lubin 367 315 291 973 27 Alberto Pereira Braga 351 323 288 962 28 John Pearson 358 318 279 955 29 Jocelyn Barlow 362 316 266 944 30 Saad El-Din El-Shorbagui 369 321 251 941 31 Antônio Martins Guimarães 342 309 281 932 32 Alfredo Mury Bentz 363 277 245 885 ==Lähteet== * http://www.olympic.neostrada.pl/ols/1952HELnr6.pdf * http://www.la84foundation.org/6oic/OfficialReports/1952/OR1952.pdf Luokka:Ammunta kesäolympialaisissa 1952
Kolumbiansapelikolibri

Kolumbiansapelikolibri (Campylopterus phainopeplus) on Kolumbian kotoperäinen kiitäjälintu. Sen esiintymisalue käsittää Sierra Nevada de Santa Martan vuoriston koillis- ja etelärinteet Kolumbian koillisosassa. Osbert Salvin ja Frederick DuCane Godman kuvailivat lajin holotyypin Sierra Nevada de Santa Martalta vuonna 1879.The Internet Bird Collection == Lähteet == Luokka:Sapelisiipikolibrit Luokka:Uhanalaiset linnut
Tuhkasapelikolibri

Tuhkasapelikolibri (Campylopterus villaviscensio) on eteläamerikkalainen kiitäjälintu. Sen esiintymisalue käsittää Kolumbian eteläosan, Ecuadorin itäosan ja Perun koillisosan. Jules Bourcier kuvaili lajin holotyypin Ecuadorin Naposta vuonna 1851.The Internet Bird Collection == Lähteet == Luokka:Sapelisiipikolibrit
Suldal

Suldal on Norjan kunta Rogalandin läänissä. Sen rajanaapureita ovat pohjoisessa Sauda, Etne ja Odda, idässä Vinje ja Bykle, etelässä Hjelmeland sekä lännessä Vindafjord. Vindavuonon toisella puolella sijaitsevat Finnøyn ja Tysværin kunnat. Suldal on pinta-alaltaan Rogalandin läänin suurin kunta. Hallintokeskus sijaitsee Sandin taajamassa. Muita tärkeitä kyliä ovat Suldalsosen, Erfjordin ja Jelsan kirkonkylät sekä Nesflaten. Kunnan alueelle on rakennettu useita vesivoimalaitoksia. Suldalin kunta oli otsikoissa 1990-luvulla, kun Shellin omistama, Pohjanmeren öljyntuotannosta poistettu Brent Spar -varastolautta aiottiin upottaa mereen, mutta ympäristökohun jälkeen välivarastoitiin pariksi vuodeksi Erfjordin vuonoon odottamaan ratkaisua kohtalostaan. ==Media== Paikallislehti Suldalsposten ilmestyy kahdesti viikossa. ==Kuvia== Suldal ved Herabakka.JPG|Suldalin laakso Jelsa kyrkje.jpg|Jelsan kirkko Storvassdammen 3.JPG|Ulla-Førren vesivoimalaitoskompleksi sijaitsee osin Suldalin alueella. Befolkningsutvikling kommune 1134.svg|Kunnan väkiluku vuosina 1951–2010. ==Lähteet== ==Aiheesta muualla== *
Friedl Däuber

Friedl Däuber (5. tammikuuta 1911 Berchtesgaden - 1\. toukokuuta 1997) oli saksalainen alppi- ja maastohiihtäjä. Hän edusti seuratasolla SK Berchtesgadenia. Däuber osallistui alppihiihdossa kaksiin ensimmäisiin MM- kisoihin. Hän sai vuoden 1931 kisoissa pujottelusta pronssia ja voitti samassa lajissa kultaa seuraavana vuonna. Däuber kilpaili maastohiihdon MM-kisoissa vuonna 1933, jolloin hän sijoittui 18 kilometrin matkalla kuudenneksi. Viitattu 6.2.2011 Hän oli samalla matkalla 29. Garmisch-Partenkirchenin olympialaisissa 1936. Däuber oli samoissa kisoissa maansa kuudenneksi sijoittuneessa 4 × 10 kilometrin viestijoukkueessa. == Lähteet == Luokka:Saksalaiset alppihiihtäjät Luokka:Saksalaiset maastohiihtäjät Luokka:Vuonna 1911 syntyneet Luokka:Vuonna 1997 kuolleet
Vuorisapelikolibri

Vuorisapelikolibri (Campylopterus duidae) on eteläamerikkalainen kiitäjälintu. Sen esiintymisalue käsittää Venezuelan eteläosan ja läheiset alueet Brasiliasta. Lajista tunnetaan kaksi alalajia. Frank Chapman kuvaili lajin holotyypin Venezuelan Mount Duidalta vuonna 1929.The Internet Bird Collection == Lähteet == Luokka:Sapelisiipikolibrit
Tysvær

Tysvær on Norjan kunta Rogalandin läänissä. Sen rajanaapureita ovat pohjoisessa Sveio ja Vindafjord sekä etelässä Karmøy ja Haugesund. Boknavuonon takana idässä sijaitsee Suldal sekä eteläpuolella Finnøy ja Bokn. Asutus on keskittynyt kunnan luoteisosaan, Haugesundista itään, jossa sijaitsevat kunnan hallintokeskus Aksdal sekä Grinden ja Førren taajamat. Kunnan muita taajamia ovat Østenstad, Slåttevik, Padlene, Nedstrand, Høye ja pieni osa Skretä. ==Media== Paikallislehti Tysvær Bygdeblad ilmestyy kerran viikossa. ==Kuvia== Tysvær rådhus.JPG|Tysværin kunnantalo Aksdal kirke.jpg|Aksdalin kirkko Gasskraftverket kaarsto.jpg|Kårstön öljyn- ja kaasunjalostamo on merkittävä työnantaja. Befolkningsutvikling kommune 1146.svg|Väkiluku vuosina 1951–2010. ==Tunnettuja henkilöitä== * Lido (s. 1992), muusikko ==Lähteet== ==Aiheesta muualla== *
Seisomateline

thumb|Istuma-asennosta pystyyn nostava seisomateline. Seisomateline on pystyasennon harjoitusväline liikuntavammaiselle henkilölle. Apuväline soveltuu henkilölle, jonka kyky pysyä pystyssä on heikentynyt ja jolle alaraajojen kuormittaminen on hyödyksi. Laite toimii mekaanisesti tai sähköisesti. Joissakin seisomatelineissä on pyörät, jotka helpottavat liikuttelua. Seisomatelineen käyttö mahdollistaa hyvän tasapainoisen seisoma- asennon, parantaa lantion, polvien ja nilkkojen liikeratoja, ehkäisee liiallisesta istumisesta johtuvaa kipua, parantaa verenkiertoa, vähentää lihasjännitystä ja spastisuutta, parantaa sisäelinten ja virtsarakon toimintaa, edistää ruoansulatusta, lisää vartalon toiminnallisuutta, kehittää seisomiskykyä ja vahvistaa luustoa. Seisomatelinettä suositellaan käytettäväksi päivittäin. == Katso myös == * MOTOmed ==Lähteet== Luokka:Vammaisten apuvälineet Luokka:Kuntoutus
Hengchunin maanjäristys 2006

Hengchunin maanjäristys tapahtui 26. joulukuuta 2006 klo 20.25 paikallista aikaa. Järistyksen keskus sijaitsi Hengchunin kaupungissa Pingtungin maakunnassa 22,8 kilometriä Taiwanin saaresta kaakkoon. Järistyksen hyposentrumi sijaitsi 21,9 kilometrin syvyydessä Etelä-Kiinan meren ja Filippiinienmeren yhdistävässä Luzoninsalmessa. Järistyksen voimakkuudesta on eroavia arvioita. Taiwanin säävirasto arvioi järistyksen suuruudeksi 7,0 magnitudia, Yhdysvaltain USGS 7,1 magnitudia, ja Hongkongin observatorio ja Japanin meteorologinen instituutti 7,2 magnitudia. Taiwanin virallinen uutistoimisto arvioi voimakkuudeksi 7,4 magnitudia. Maanjäristyksessä kuoli kaksi henkilöä ja loukkaantui 42. Rakennusten vahingoittumisen lisäksi myös useita merenalaisia tietoliikennekaapeleita vaurioitui, mikä aiheutti häiriöitä eri puolille Aasiaa. Luokka:Vuoden 2006 maanjäristykset Luokka:Maanjäristykset Taiwanissa
Wii Fit Plus

Wii Fit Plus on Nintendo EAD:n kehittämä ja Nintendon julkaisema kuntoilupeli, joka on jatko-osa pelille Wii Fit. Peli julkaistiin Wii-pelikonsolille lokakuussa 2009. Wii Fit Plus esiteltiin ensimmäisen kerran E3-messuilla 2. kesäkuuta 2009. Wii Fit Plus sisältää 15 uutta tasapaino- ja aerobilajia ja kuusi uutta voimaharjoittelu- ja joogalajia. Uusi pelin sisältämä ominaisuus on kalorienpolttolaskuri. Peliä pelataan Wii Balance Board -tasapainolaudalla. Monia lajeja voi pelata vain yksinpelinä. Pelistä löytyy myös lajeja, joita voi pelata jopa kahdeksan pelaajaa. ==Lajit== ===Jooga=== *Spine Extension *Gate *Grounded V ===Lihasharjoittelu=== *Balance Bridge *Single Leg Reach *Side Lunge ===Training Plus=== *Perfect 10 *Island Cycling *Rhythm Kung-Fu *Driving Range *Segway Circuit *Bird’s-Eye Bull’s Eye *Snowball Fight *Obstacle Course *Tilt City *Rhythm Parade *Big Top Juggling *Skateboard Arena *Table Tilt Plus *Balance Bubble Plus *Basic Run Plus ==Vastaanotto== Peli sai pääosin positiivisia arvosteluja arvostelijoilta. IGN antoi pelille arvosanaksi 8,2. GameTrailers antoi arvosanaksi 7,5/10. GameSpot antoi myös sille arvosanaksi 7,5/10. Official Nintendo Magazine antoi sille arvosanaksi 91 %. 1UP antoi arvosanaksi A-:n. X-Play antoi sille arvosanaksi 4/5. Kuukautta myöhemmin pelin julkaisusta peliä oli myyty maailmanlaajuisesti yhteensä 2,16 miljoonaa kappaletta ja huhtikuuhun 2011 mennessä 18,49 miljoonaa kappaletta. == Lähteet == Luokka:Vuoden 2009 videopelit Luokka:Kuntoilupelit Fit_Plus ja:Wii Fit#Wii Fit Plus nn:Wii Fit#Wii Fit Plus
Mesikolibri

Mesikolibri (Florisuga mellivora) on neotrooppisen alueen kiitäjälintu. Sen esiintymisalue ulottuu Meksikon eteläosista Keski-Amerikkaan, ja Etelä- Amerikassa Kolumbiasta etelään Ecuadorin länsiosaan, Perun kaakkoisosaan ja Pohjois-Boliviaan, sekä itään Venezuelaan, Trinidad ja Tobagoon, Guyanaan, Surinameen, Ranskan Guayanaan ja Amazonin alueelle Brasiliaan. Lajista tunnetaan kaksi alalajia. Carl von Linné kuvaili lajin holotyypin Surinamesta vuonna 1758.The Internet Bird Collection == Lähteet == Luokka:Kolibrit
N-butyyliamiini

N-butyyliamiini on orgaaninen yhdiste, joka luokitellaan primääriseksi amiiniksi. Aine on normaaliolosuhteissa olomuodoltaan väritön neste, jolla on tunnusomainen haju ja se on helposti syttyvää ja muuttuu väriltään keltaiseksi seisoessaan. N-butyyliamiini on heikko emäs. Sen kemiallinen kaava on C4H11N ja rakennekaava CH3(CH2)3NH2. N-butyyliamiinista käytetään myös nimiä butyyliamiini, 1-aminobutaani, 1-butanamiini tai monobutyyliamiini. N-butyyliamiinin moolimassa on 73,14 g/mol, sulamispiste –50 °C, kiehumispiste 78 °C, tiheys 0,74 g/cm3, taitekerroin 1,4–1,402, leimahduspiste –12 °C c.c., itsesyttymislämpötila 312 °C ja CAS-numero 109-73-9. Aine sekoittuu veteen. N-butyyliamiinin isomeereja ovat isobutyyliamiini, sek-butyyliamiini ja tert- butyyliamiini. ==Valmistus ja käyttö== Butyyliamiinia valmistetaan ammoniakin ja butanolin tai 1-klooributaanin välisellä reaktiolla. Yhdistettä käytetään valmistettaessa värejä, emulgaattoreita, lääkkeitä, kuten tolbutamidia, maatalouskemikaaleja, kuten sienentorjunta-aine benomyyliä ja vulkanoinninkiihdyttimiä kuten dibutyylitioureaa.Karsten Eller, Erhard Henkes, Roland Rossbacher & Hartmut Höke: Amines, Aliphatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 17.4.2013 == Katso myös == *Dibutyyliamiini *Tributyyliamiini ==Lähteet== == Aiheesta muualla == * *PubChem: N-butylamine *DrugBank: Butylamine *ChemBlink: Butylamine Luokka:Amiinit
Vammantuottamus

Vammantuottamus on rikos, jossa syyllinen aiheuttaa huolimattomuudellaan toiselle vakavuudeltaan ei-vähäisen ruumiinvamman tai sairauden. Suomen rikoslain mukaan siitä voi saada sakkoa tai enintään kaksi vuotta vankeutta. Vammantuottamusta kovempi rikos on kuolemantuottamus. ==Vammantuottamus Suomen laissa== Suomen rikoslain 21 luvussa säädetään seuraavasti: 10 § (21.4.1995/578): VammantuottamusRikoslaki (19.12.1889/39), 21 luku - Henkeen ja terveyteen kohdistuvista rikoksista, 10 § Vammantuottamus Ajantasainen lainsäädäntö, Finlex, finlex.fi, viitattu 23.6.2019 Joka huolimattomuudellaan aiheuttaa toiselle ruumiinvamman tai sairauden, joka ei ole vähäinen, on tuomittava vammantuottamuksesta sakkoon tai vankeuteen enintään kuudeksi kuukaudeksi. 11 § (21.4.1995/578) Törkeä vammantuottamusRikoslaki (19.12.1889/39), 21 luku - Henkeen ja terveyteen kohdistuvista rikoksista, 11 § Törkeä vammantuottamus Ajantasainen lainsäädäntö, Finlex, finlex.fi, viitattu 23.6.2019 Jos vammantuottamuksessa ruumiinvamma tai sairaus aiheutetaan törkeällä huolimattomuudella ja rikos on myös kokonaisuutena arvostellen törkeä, rikoksentekijä on tuomittava törkeästä vammantuottamuksesta sakkoon tai vankeuteen enintään kahdeksi vuodeksi. ==Vammantuottamusten määrä Suomessa== Suomen käräjäoikeudet tekivät vuosina 2009–2012 noin vuosittain 200 ratkaisua (189–229 kpl/vuosi) rikostapauksissa, joista vakavin syyte oli vammantuottamus tai törkeä vammantuottamus. Syytteistä rikosnimike hyväksyttiin vuosittain 164–188 tapauksessa ja hylättiin noin 10 prosentissa tapauksista. Vuonna 2014 vammantuottamuksesta päärikoksena tuomittiin 357 henkilöä, joista 354 sai sakkorangaistuksen, kaksi ehdollista vankeutta ja yksi ehdotonta vankeutta. Törkeästä vammantuottamuksesta päärikoksena tuomittiin samana vuonna 20 henkilöä, joista neljä sai sakkoa, kahdeksan ehdollista, yksi yhdyskuntapalvelua ja seitsemän ehdotonta vankeutta. ==Lähteet== ==Aiheesta muualla== *Henkilövahinkoasiain neuvottelukunnan suosituksia 2011 (Vuoden 2009 oikeuskäytännön mukaisesti, vahingonkorvauslain 5 luvun säännösten nojalla kivusta ja särystä sekä muusta tilapäisestä haitasta, pysyvästä haitasta sekä kärsimyksestä suoritettavien korvausten määriä, pdf-julkaisu) - Suositus ohjaa käräjäoikeuksien uhrille tuomitsemien vahingonkorvausratkaisujen määrää. (oikeusministerio.fi) Luokka:Rikokset
Munkkikolibri

Munkkikolibri (Florisuga fusca) on neotrooppisen alueen kiitäjälintu. Sen esiintymisalue ulottuu Brasilian itäosista Paraguayn kaakkoisosiin, Koillis- Argentiinaan ja Uruguayn pohjoisosiin. Louis Jean Pierre Vieillot kuvaili lajin holotyypin Brasiliasta vuonna 1817.The Internet Bird Collection == Lähteet == Luokka:Kolibrit
Otto Furrer

Otto Furrer (19. lokakuuta 1903 Zermatt – 26. heinäkuuta 1951) oli sveitsiläinen alppihiihtäjä, sotilaspartiohiihtäjä ja hiihtäjä. Hän edusti seuratasolla Skiclub Zermattia. Furrer oli mukana St. Moritzin olympialaisissa 1928 näytöslajina mukana olleessa sotilaspartiohiihdossa ja hiihdon 18 kilometrin kilpailussa, jossa hän oli kahdeskymmenesensimmäinen. Hän kilpaili myöhemmin alppihiihdossa, jossa hän voitti viisi MM-mitalia. Furrer sai kisoista yhden kultaisen, kaksi hopeista ja kaksi pronssista mitalia. Furrer oli sivuosassa vuonna 1928 ilmestyneessä elokuvassa Der Kampf ums Matterhorn. Hän kuoli Matterhornilla sattuneessa onnettomuudessa vuonna 1951. == Lähteet == Luokka:Sveitsiläiset alppihiihtäjät Luokka:Sveitsiläiset maastohiihtäjät Luokka:Sveitsiläiset näyttelijät Luokka:Vuonna 1903 syntyneet Luokka:Vuonna 1951 kuolleet
Vindafjord

Vindafjord on Norjan kunta Rogalandin läänissä. Sen rajanaapureita ovat lounaassa Tysvær, kaakossa Suldal ja idässä Etne. Kunnan vesialueet rajoittuvat Sveioon lännessä, Stordiin luoteessa ja Kvinnheradiin koillisessa. Kunnan hallintokeskus on Ølensjøenin taajama. Asutus on jakautunut tasaisesti kuntaa ympäröivien vuonojen laitamille, joilla sijaitsevat myös Sandeidin, Vikedalin, Skjoldin ja Ølensvågin taajamat. ==Historia== Kunta sai nykyiset rajansa vuonna 2006, jolloin aikaisempi Ølenin kunta liittyi Vindafjordiin. Ølen kuului vuoteen 2002 saakka silloiseen Hordalandin lääniin ja sen entinen alue lasketaan edelleen Sunnhordlandin alueeseen. Vindafjordin kunta oli perustettu 1965, jolloin Sandeid ja suurimmat osat Imslandia, Vikedalia, Vatsia ja Skjoldia muodostivat uuden kunnan. Suurin osa Vikebygdin kuntaa oli puolestaan liittynyt Ølenin kuntaan 1964. Nykyinen Vindafjordin kunta muodostuu siten seitsemästä aikaisemmasta kunnasta ja kuntakeskuksesta. ==Kuvia== Sandeid.jpg|Sandeidin taajamaa Skjold kyrkje.jpg|Skjoldin kirkko E134 Skjold Vindafjord.jpg|Eurooppatie E134 Skjoldissa. ==Tunnettuja henkilöitä== * Knud Baade (1808–1879), taidemaalari * Jens Hundseid (1883–1965), pääministeri ==Lähteet== ==Aiheesta muualla== *
Iso-orvokkikolibri

Iso-orvokkikolibri (Colibri coruscans) on neotrooppisen alueen kiitäjälintu. Sen esiintymisalue ulottuu Kolumbiasta ja Venezuelasta Guyanan eteläosaan, Pohjois-Brasiliaan, Ecuadoriin, Peruun, Boliviaan, Luoteis-Argentiinaan, sekä mahdollisesti Chilen pohjoisosaan. Lajista tunnetaan kaksi alalajia. John Gould kuvaili lajin holotyypin Etelä-Amerikasta vuonna 1845.The Internet Bird Collection == Lähteet == Luokka:Kolibrit
Rusko-orvokkikolibri

Rusko-orvokkikolibri (Colibri delphinae) on neotrooppisen alueen kiitäjälintu. Sen esiintymisalue ulottuu Guatemalasta ja Belizestä Kolumbiaan, josta etelään Ecuadorin länsiosaan, Perun itäosaan ja Bolivian pohjoisosaan, sekä itään Venezuelaan, Trinidadiin, Guyanaan ja Brasilian pohjois- ja itäosiin. René Primevère Lesson kuvaili lajin holotyypin Kolumbian Santa Fé de Bogotásta vuonna 1839.The Internet Bird Collection == Lähteet == Luokka:Kolibrit
Johan Martin Jakob af Tengström

Johan Martin Jakob af Tengström (10. marraskuuta 1821 Turku – 25. joulukuuta 1890 Lohja) oli suomalainen lääkäri, perhosiin erikoistunut hyönteistieteilijä ja Tengström-suvun jäsen. Tengströmin vanhemmat olivat professori Johan Magnus af Tengström ja Hedvig Gustafva Charlotta Prytz. Tengström innostui hyönteisistä jo nuorukaisena ja sai siihen kannustusta myös opettajaltaan Carl Reinhold Sahlbergiltä ja toveriltaan William Nylanderilta. Hän teki useita hyönteisten keruumatkoja eri puolille Suomea ja Venäjän Karjalaan. Vuosina 1848 ja 1849 hän osallistui maailmanympäryspurjehdukselle, keräten perhosia muun muassa Jaavalta ja Pohjois-Amerikasta. Hän toimi yliopiston eläinmuseon amanuenssina vuodesta 1845 vuoteen 1852. Vuonna 1851 hän valmistui kirurgian maisteriksi ja toimi siitä lähtien aina vuoteen 1879 saakka Käkisalmen lääkärinä, vuodesta 1862 alkaen hänet oli nimitetty piirilääkäriksi. Vuodesta 1879 vuoteen 1890 hän oli piirilääkäri Lohjalla. Tengströmin huomattavimpia tutkimuksia, jotka koskivat perhosia, ovat Bidrag till Finland fjärilfauna (1847), Geometridae, Crambridae et Pyralidae Faunae Fennicae (1859), Anmärkningar och tillägg till Finlands småfjärilfauna (1859) sekä Catalogus lepidepterorum faunae Fenniae praecursoris (1869). Tengström keräsi noin 3500 kotimaista ja ulkomaista perhosta käsittävän kokoelman, joka ostettiin yliopistolle. Tengströmin ensimmäinen puoliso vuodesta 1855 oli Karolina Wilhelmina Dorrendorff (k. 1863) ja toinen puoliso vuodesta 1865 Maria Amalia Keldan (k. 1930). Metsänhoitaja Magnus af Tengström (s. 1866) oli Tengströmin poika toisesta avioliitosta. == Lähteet == * ===Viitteet=== Luokka:Suomalaiset entomologit Luokka:Vuonna 1821 syntyneet Luokka:Vuonna 1890 kuolleet
Chilenaraukaria

Chilenaraukaria (Araucaria araucana) on Chilessä ja Lounais-Argentiinassa Neuquénin maakunnassa luontaisena kasvava havupuu. Chilenaraukaria on valittu Chilen kansalliskasviksi. Puulla on lonkeromaiset oksanhaarat, joissa on tiheästi kolmiomaisia, jäykkiä ja teräväkärkisiä lehtiä. Lehdet ovat pituudeltaan 3–5 senttimetriä. Puu on kaksikotinen, joten hede- ja emikävyt ovat eri yksilöissä. Hedekävyt ovat 8–12 senttimetriä pitkiä. Emikävyt ovat pyöreitä ja ne sijaitsevat oksien päissä. Kasvin siemenet ovat syötäviä. Alkuperäisillä kasvualueilla puun ennätyskorkeus on jopa 50 metriä. Erikoisen kasvutapansa vuoksi laji on suosittu koristekasvina esimerkiksi Euroopassa. Chilenaraukaria on pitkäikäinen ja vanhimpien yksilöiden on arveltu olevan yli 1 000 vuotta vanhoja. Chilenaraukaria on uhanalaisuudeltaan erittäin uhanalainen, koska sen todellinen levinneisyysalue on enää 392,51 neliökilometriä ja se on vähenemään päin ja pirstoutunut. Araukarioiden suvussa chilenaraukarian lähin sukulainen on toinen Etelä-Amerikassa kasvavista lajeista, parananaraukaria (Araucaria angustifolia). == Kuvia == Tiedosto:Araucaria araucana by Scott Zona - 002.jpg|Luonnonvaraisen yksilön kasvutapa. Tiedosto:Araucaria araucana ArboretumMT Zweig.jpg|Verso Tiedosto:Araucaria araucana cones.jpg|Emikäpyjä Tiedosto:Araucaria araucana0.jpg|Hedekäpyjä == Lähteet == == Aiheesta muualla == * Suomen Lajitietokeskus: Chilenaraukaria – Araucaria araucana Luokka:Araukariat Luokka:Uhanalaiset kasvit Luokka:Elävät fossiilit
Koptilaiskatolinen kirkko

Koptilaiskatolinen kirkko on aleksandrialaista liturgiaa noudattava kirkko, joka on suorassa pyhässä yhteydessä paavinistuimen kanssa ja näin ollen osa maailmanlaajuista katolista kirkkoa. Yksistään Egyptissä kirkolla on 163 000 jäsentä (2010).http://www.cnewa.org/source-images/Roberson-eastcath- statistics/eastcatholic-stat10.pdf CNEWA – The Coptic Catholic Church . Koptilaiskatolilaiset muodostavat koptien katolisen vähemmistön, jonka olemassaolo perustuu skismaan vanhemman ja suuremman koptilais-ortodoksisen kirkon kanssa. Koptilaiskatolinen kirkko muodostaa oman patriarkaattinsa katolisen kirkon sisällä Pyhän istuimen alaisuudessa ja sitä johtaa tällä hetkellä patriarkka Antonios I Naguib, joka tuli Stephanos II Ghattasin seuraajaksi vuonna 2005. Patriarkaatin virastot sijaitsevat Kairossa. Pääkirkko Egyptin Neitsyt Marian katedraali (Our Lady of Egypt) sijaitsee Nasr Cityssä, Kairon modernissa esikaupungissa. == Historia == Vuonna 1741 Jerusalemin koptilainen piispa Amba Athanasius kääntyi katolilaiseksi. Paavi Benedictus XIV nimitti hänet seuraajiensa muodostaman pienen yhteisön (noin 2000 jäsentä) apostoliseksi vikaariksi. Vaikka Athanasius lopulta palasikin koptilais-ortodoksiseen kirkkoon, katolilaisten apostolisten vikaarien linja jatkui hänen jälkeensäkin. Vuonna 1824 Pyhä istuin perusti koptikatolilaisille patriarkaatin, mutta se oli olemassa lähinnä vain muodollisesti paperilla. Vuonna 1829 ottomaaniviranomaiset sallivat koptikatolilaisten rakentaa omia kirkkojaan. Vuonna 1895 Leo XIII perusti patriarkaatin uudelleen ja 1899 sen johtoon vihittiin piispa Kyrillos Makarios nimellä "patriarkka Kyrillos II Aleksandrialainen". Patriarkaatin vikaarina piispa Kyrillos oli johtanut vuonna 1898 koptikatolista kirkolliskokousta, joka loi useita latinalaisia käytäntöjä. Kyrillos vetäytyi 1908, ja virka täytettiin uudelleen vasta 1947. == Sääntökunnat == Koptikatolisella kirkolla ei ole ainoastaan kopteille tarkoitettuja luostareita. Sen sijaan kirkolla on uskonnollisia yhteisöjä, kuten naisten "Pyhän sydämen sisaret" (The Sisters of the Sacred Heart) ja "Jeesuksen ja Marian koptilaiset sisaret" (the Coptic Sisters of Jesus and Mary), jotka molemmat sijaitsevat Egyptissä, sekä "Jeesuksen pikkusisarten Egyptin provinssi". Kirkkoon kuuluu myös miesten fransiskaaniyhteisö. == Kirkon sosiaalinen toiminta == Koptikatolinen papisto saa koulutuksensa pääasiassa Pyhän Leon arkkipiispallisessa seminaarissa Kairossa. Yli 100 koptikatolista seurakuntaa ylläpitää yksityiskouluja sekä muutamia lukioita. Kirkolla on myös sairaala sekä lukuisia terveysasemia ja klinikoita ja erityisesti orpokoteja. Lisäksi useat koptikatolilaiset lännen kirkon tyyliin järjestetyt sääntökunnat osallistuvat koulutuksen, terveydenhuollon ja hyväntekeväisyyden järjestämiseen. ==Lähteet== Luokka:Kristinusko Egyptissä Luokka:Idän katoliset kirkot
Rösli Streiff

Rösli Streiff (1. tammikuuta 1901 Glarus - 7\. helmikuuta 1997 Glarus) oli sveitsiläinen alppihiihtäjä. Hän voitti Cortina d'Ampezzon MM-kisoissa 1932 kultaa sekä pujottelusta että alppiyhdistetystä. == Lähteet == Luokka:Sveitsiläiset alppihiihtäjät Luokka:Vuonna 1901 syntyneet Luokka:Vuonna 1997 kuolleet
Esme Mackinnon

Esme Mackinnon (2. joulukuuta 1913 Edinburgh - 9\. heinäkuuta 1999) oli brittiläinen alppihiihtäjä. Viitattu 6.2.2011 Hän voitti Mürrenin MM-kisoissa 1931 kultaa sekä pujottelussa että syöksylaskussa. == Lähteet == Luokka:Brittiläiset alppihiihtäjät Luokka:Vuonna 1913 syntyneet Luokka:Vuonna 1999 kuolleet
Siivikko

Siivikko on Pudasjärven kaupungissa sijaitseva kylä. Kylä sijaitsee kantatien 78 varressa, noin 40 kilometrin päästä ydinkeskustasta Kurenalta. Kylällä on ollut oma koulu.. Koulurakennus on sittemmin ollut laitos- ja asuinkäytössä. ==Lähteet== Luokka:Pudasjärven kylät
FUS de Rabat

Fath Union Sport de Rabat () on marokkolainen jalkapalloseura. Marokon pääsarjassa pelaava FUS Rabat perustettiin vuonna 1946. Joukkueen menestys vuodet sijoittuvat 1970-luvulle, jolloin se voitti Marokon cupin kahdesti. Joukkue ei ole toistaiseksi koskaan onnistunut voittamaan Marokon pääsarjaa, mutta se on ollut parhaimmillaan toinen vuosina 1973, 1974, 1981 ja 2001. Samasta kaupungista on myös paikalliskilpailija FAR Rabat. ==Saavutukset== ===Kotimaan saavutukset=== * Marokon cup (5): 1967, 1973, 1976, 1995, 2010 ===Kansainväliset saavutukset=== * Afrikan Confederation Cup: 2010 * CAF Super Cup **Hopeaa: 2011 ==Päävalmentajat== Kausi Valmentaja 1946–1947 Abass Kabiss 1947–1950 Hassan Belmaki 1950–1953 Ahmed Chhoud 1953–1955 Guy Cluseau 1955–1958 Larbi Ben Barek 1958–1960 Raphael Benatar 1961–1962 Lucien Hazza 1963 Elmamoun Errgani 1966–1967 Raphael Benatar 1982–1984 Abdellah Blinda 1984–1985 Mohamed Jebrane 1989–1992 Abdellah Blinda 1993–1995 Badou Ezzaki 1995–1997 Philippe Troussier 1997–1998 Said el-Kheidar 1998–2000 Ivica Todorov 2006–2007 Abderrazak Khairi 2007–2008 Abdellah Blinda (7/2007–8/2007) Rachid Taoussi (8/2007–11/2007) Jedrane (11/2007–1/2008) François Bracci (1/2008–2/2008) 2008–2009 François Bracci (2/2008–7/2008) Hussein Ammouta (7/2008–2/2009) 2009–2011 Hussein Ammouta 2014–2020 Hoalid Regragui ==Aiheesta muualla== *Virallinen kotisivu Luokka:Marokkolaiset jalkapalloseurat Luokka:Vuonna 1946 perustetut urheiluseurat Luokka:Rabat
Carnivàle (yhtye)

Carnivàle on suomalainen etnojazz-yhtye, joka yhdistelee jazzia mm. argentiinalaiseen tangoon ja progressiiviseen rockiin. == Diskografia == * Carnivàle (2008) Kiima-levyt == Aiheesta muualla == * Suomijazz 4/2008 - levyarvio ***½ * Keskisuomalainen - levyarvio **** Luokka:Suomalaiset jazzyhtyeet Luokka:Suomalaiset maailmanmusiikkiyhtyeet
Žabinka

Žabinka (, ) on pieni kaupunki ja hallintopiiri Brestin alueen länsiosissa Valko-Venäjällä. Kaupungin asukasluku oli 13 084 lokakuun 2009 väestönlaskennassa; koko hallinnollisessa piirissä asui 25 031 henkeä. == Liikenneyhteyksiä == Žabinkan rautatieasema () sijaitsee kantakaupungin pohjoisosissa. Se on Valko-Venäjän rautateiden kahden keskeisen maan poikki kulkevan rautatien risteysasema. Brestistä itään vievät raiteet jakautuvat pian Žabinkan aseman itäpuolella pääkaupunkiin vievään Baranavitšy–Stoubtsy–Minsk-päärataan ja eteläiseen Kobryn–Pinsk–Luninets–Kalinkavitšy–Retšytsa–Homel-rataan. Kaupungin eteläpuolella kulkee Läntisen Bug-joen sivuhaara Muhavetš, joka hieman idempänä liittyy Dneprin–Bugin kanavaan. Tämä vesiväylä on liikennöitävissä esimerkiksi proomuilla tai vesibusseilla suurimman osan vuodesta; talvikuukausina jäät voivat estää liikenteen. Žabinkasta etelään päin mentäessä kantatie P7 saavuttaa moottoritien 6 kilometrin jälkeen. Tämä moottoritie on samalla eurooppatie , joka on paitsi Valko-Venäjää poikittain yhdistävä pääväylä, myös maan rajat ylittävä eurooppalainen valtaväylä esimerkiksi Varsovaan tai Moskovaan. M1:stä seuraten Brestin kantakaupunkiin on yhteensä 30 kilometriä. Matkan puolivälissä moottoritien eteläpuolella sijaitsee myös melko vähän käytetty Brestin lentoasema. == Lähteet == == Aiheesta muualla == *Lyhyt kuvaus kaupungista (bycity.org) *Hieman pitempi kuvaus (garady.org) *Tietoa kaupungista ja hallintopiiristä (dorogiby.info) *Hantsavitšystä matkailuviranomaisen silmin (belarustourism.by) *Kantakaupungin kartta (bycity.org) *WikiMapia karttalinkki, kohteiden selitykset pääosin , tai *Neuvostoliiton aikaista 1:200 000 topografikarttaa alueesta *Kuvia kaupungista , ja (radzima.org) *Valokuvia kaupungista (globus.tut.by) *Valko-Venäjän juna-aikatauluja (brestrw.by) Luokka:Brestin alueen kaupungit
Esa Kalervo

Esa Kalervo, koko nimeltään Ernst Aksel Kalervo (19. marraskuuta 1887 Akaa - 16\. maaliskuuta 1942) oli suomalainen kuvataiteilija. Hän debytoi vuonna 1911. Esa Kalervon vanhemmat olivat kirjuri Ernst Villiam ja Matilda Backman (o.s. Snellman). Hänen puolisonsa oli Saima Backman (o.s. Pistol). Esa Kalervo osallistui Suomen Taiteilijain näyttelyihin vuosina 1914 ja 1915. Hänen taidettaan on muun muassa Tampereen taidemuseossa. == Lähteet == == Aiheesta muualla == * Esa Kalervo taiteilijamatrikkelissa (arkistoitu) * Esa Kalervo taiteilijamatrikkelissa * Kansallisgallerian kirjaston kokoelmatietokanta, Esa Kalervo * Tampereen taidemuseo taiteilijaluettelo K-L * Kertomus Suomen eläinsuojeluyhdistyksen toiminnasta vv. 1913—1914, s, 13 == Lähteet == Suomen taiteiljaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria-Liisa Saastamoinen ja Päivi Lampinen, ISBN 951-95546-3-7; sivu 157 Luokka:Suomalaiset taidemaalarit Luokka:Vuonna 1887 syntyneet Luokka:Vuonna 1942 kuolleet
Viherorvokkikolibri

Viherorvokkikolibri (Colibri thalassinus) on neotrooppisen alueen kiitäjälintu. Sen esiintymisalue ulottuu Meksikon keski- ja eteläosista Keski- Amerikkaan ja läntiseen Etelä-Amerikkaan, Kolumbiasta ja Venezuelasta Ecuadoriin, Peruun, Boliviaan ja Argentiinan luoteiskolkkaan. Lajista tunnetaan neljä alalajia. William John Swainson kuvaili lajin holotyypin Meksikon Tamascáltepecista vuonna 1827.The Internet Bird Collection == Lähteet == Luokka:Kolibrit
Jussi-palkinnot 1944

Jussi-palkinnot 1944 jaettiin 16. marraskuuta 1944 järjestetyssä jakotilaisuudessa. Ensimmäistä kertaa myönnetyt Jussi-palkinnot jaettiin elokuville, jotka olivat saaneet ensi-iltansa välillä 1. lokakuuta 1942 – 30. syyskuuta 1944. Suuren yleisön mukana ravintola Adloniin oli saapunut viimeistä kokonaista vuorokauttaan opetusministerinä ollut Kalle Kauppi. Jakotilaisuudesta oli etukäteen laitettu pieni lehti-ilmoitus ja liput myytiin hetkessä loppuun. Annikki Arni muisteli myöhemmin, että pääsylipuista käytiin kauppaa mustassa pörssissä ja niistä jopa tapeltiin. Ravintolaan oli aseteltava lisäpöytiä siten, että siellä pääsi tuskin liikkumaan. Lisäksi liputta jääneet yrittivät keinotella itsensä isolla rahalla keittiön kautta sisään. Itse tilaisuudessa ihmiset nauttivat siitä, että saivat ankeiden sotavuosien jälkeen kunnolla juhlia.Elokuvaitta 12/1968. Annikki Arni: Jussin Päivänä == Voittajat == Voittaja Elokuva Paras ohjaus Hannu Leminen Valkoiset ruusut Paras miespääosa Joel Rinne Kirkastettu sydän Paras naispääosa Ansa Ikonen Vaivaisukon morsian Paras miessivuosa Oiva Luhtala Herra ja ylhäisyys Paras naissivuosa Kyllikki Väre Herra ja ylhäisyys ja Vaivaisukon morsian Paras lavastus Tapio Vilpponen Herra ja ylhäisyys Paras kuvaus Felix Forsman Valkoiset ruusut == Lähteet == == Aiheesta muualla == * Jussi Awards 1944 (IMDb.com) (englanniksi) 1944 Luokka:1944
Valko-orvokkikolibri

Valko-orvokkikolibri (Colibri serrirostris) on neotrooppisen alueen kiitäjälintu. Sen esiintymisalue ulottuu Boliviasta ja Paraguayn keskiosista Etelä-Brasiliaan (Mato Grosso, Goiás, Bahia ja Espírito Santo), sekä Pohjois- Argentiinassa Córdobaan saakka. Louis Jean Pierre Vieillot kuvaili lajin holotyypin Brasiliasta vuonna 1816.The Internet Bird Collection == Lähteet == Luokka:Kolibrit
Jussi-palkinnot 1989

Jussi-palkinnot 1989 jaettiin 3. helmikuuta 1989 järjestetyssä jakotilaisuudessa vuoden 1988 elokuville. Palkinnot jaettiin Suomen elokuvasäätiön K-13 studiolla ja tilaisuus lähetettiin Yle TV2 -kanavan kautta. ==Voittajat== Sarja Voittaja Elokuva Paras ohjaus Pekka Parikka Pohjanmaa Paras miespääosa Kari Sorvali Kuutamosonaatti Paras naispääosa Liisamaija Laaksonen Ihmiselon ihanuus ja kurjuus Paras miessivuosa Harri Hyttinen Petos Paras naissivuosa Tarja Keinänen Ihmiselon ihanuus ja kurjuus Paras lavastus Ensio Suominen Ihmiselon ihanuus ja kurjuus Paras kuvaus Kari Sohlberg Pohjanmaa Paras musiikki Jukka Linkola Ihmiselon ihanuus ja kurjuus Paras leikkaus Keijo Virtanen Pohjanmaa Paras äänitys Paul Jyrälä ja Matti Kuortti Kuutamosonaatti Betoni-Jussi Tapio Vilpponen ==Aiheesta muualla== *IMDb: Jussi Awards: 1989 1989 Luokka:1989
Punatopaasikolibri

Punatopaasikolibri (Topaza pella) on neotrooppisen alueen kiitäjälintu. Sen esiintymisalue käsittää Amazonasin alueen mantereen pohjoisosassa. Lajista tunnetaan neljä alalajia. Carl von Linné kuvaili lajin holotyypin Surinamesta vuonna 1758.The Internet Bird Collection == Lähteet == Luokka:Kolibrit
Isobutyyliamiini

Isobutyyliamiini on orgaaninen yhdiste, joka luokitellaan amiiniksi. Aine on normaaliolosuhteissa olomuodoltaan väritön neste, jolla on tunnusomainen haju. Se on helposti syttyvää. Isobutyyliamiinin vesiliuos on keskivahva emäs. Sen kemiallinen kaava on C4H11N ja rakennekaava (CH3)2CHCH2NH2. Isobutyyliamiinista käytetään myös nimiä 2-metyylipropyyliamiini, 2-metyyli-1-propaaniamiini ja 1-amino-2-metyylipropaani. Isobutyyliamiinin moolimassa on 73,14 g/mol, sulamispiste −85 °C, kiehumispiste 68–69 °C, tiheys 0,72 g/cm3, taitekerroin 1,397, leimahduspiste −9,0 °C c.c., itsesyttymislämpötila 378 °C ja CAS-numero 78-81-9. Aine sekoittuu veteen. Isobutyyliamiinin isomeereja ovat n-butyyliamiini, sek-butyyliamiini ja tert- butyyliamiini. Isobutyyliamiinia käytetään pääasiassa orgaanisessa synteesissä. Sitä käytetään erityisesti hyönteismyrkkyjen valmistukseen. ==Lähteet== == Aiheesta muualla == * *PubChem: Isobutylamine *Kyoto Encyclopedia of Genes and Genomes (KEGG): Isobutylamine *ChemBlink: Isobutylamine Luokka:Amiinit
Tulitopaasikolibri

Tulitopaasikolibri (Topaza pyra) on neotrooppisen alueen kiitäjälintu. Se luokitellaan joskus punatopaasikolibrin alalajiksi. Sen esiintymisalue käsittää Amazonasin alueen länsiosan. John Gould kuvaili lajin holotyypin vuonna 1846. == Lähteet == Luokka:Kolibrit
Bremanger

Bremanger on Norjan kunta Vestlandin läänissä. Sen rajanaapureita ovat idässä Gloppen ja etelässä Kinn. Lisäksi sillä on vesirajaa Stadin kunnan kanssa pohjoisessa. Kuntaan kuuluu mannermaaosan lisäksi kolme suurta saarta, Bremangerlandet (153 km²), Rugsundøy (10,7 km²) ja Frøya (17,5 km²). Asutus on levinnyt suhteellisen tasaisesti. Kunnan hallinnollinen keskus on Svelgenin taajama mannermaalla. Bremangerlandetilla asuu noin 1200 asukasta. Frøyan saarella sijaitsee Kalvågin taajama ja Bremangerlandetilla Bremangerin taajama. Vuoden 2022 alussa Bremangerissa oli 3 521 asukasta. == Talous == Kunnan suurin yritys on Elkem Bremanger -rautatehdas Svelgenissä. == Nähtävyydet == Bremangerissa on suuri Vingenin kalliopiirrosalue, joka käsittää yli 2 000 kuvaa. == Tunnettuja henkilöitä == * Nikolai Astrup (1880–1928), taidemaalari * Heidi Grande Røys (s. 1967), poliitikko ==Lähteet== ==Aiheesta muualla== *
Jenna Jokela

Jenna Johanna Jokela (s. 8. huhtikuuta 1990 Ulvila) on suomalainen pikajuoksija, joka edustaa HIFK:ta. Jokelaa valmentaa Juha Flinck. Vuoteen 2013 saakka hän edusti Nakkilan Virettä. Jokela voitti vuoden 2009 Kalevan kisoissa Espoossa pronssia 100 metrin juoksussa ajalla 12,07 sekuntia. Sisäratojen SM-kilpailuissa Jokela voitti 60 metrillä hopeaa Turussa 2010 (aika 7,52) ja Helsingissä 2011 (7,60) sekä pronssia Mustasaaressa 2009 (7,54). 200 metrillä hän sai hopeaa 2009. Jokela on edustanut Suomea useissa maaotteluissa, muun muassa Suomi–Ruotsi-maaottelussa, missä hän vuonna 2008 sijoittui 100 metrillä viidenneksi (aika 11,87) ja vuonna 2009 samalla matkalla kolmanneksi (11,89). Lisäksi Jokela on kuulunut kyseisessä maaottelussa vuosina 2008–2010 naisten pikaviestijoukkueeseen. Sähköisellä ajanotolla Jokelan ennätys 100 metrin juoksussa on 2. kesäkuuta 2013 Espoossa juostu 11,74 sekuntia. Sisäradoilla Jokelan ennätys 60 metrillä on sähköisellä ajanotolla Turussa vuonna 2010 ja Lahdessa vuonna 2011 juostu 7,52. Lisäksi Jokelalla on hallussaan sisäratojen ylipitkän radan 150 metrin juoksun 22-vuotiaiden Suomen ennätys 18,31 sekuntia, joka syntyi Mustasaaressa 11. helmikuuta 2010.Tilastopaja == Lähteet == * *Jenna Jokela yllätti naisten satasella YLE Urheilu 30.8.2009 === Viitteet === Luokka:Suomalaiset pikajuoksijat Luokka:Vuonna 1990 syntyneet Luokka:Elävät henkilöt
Fed Cup 2011

Fed Cup 2011 oli 49. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin 5.–6. marraskuuta, ja voiton vei ensimmäistä kertaa itsenäisenä valtiona Tšekki. Se voitti loppuottelussa Venäjän 3–2. == Maailmanlohko == Osallistuneet joukkueet Osallistuneet joukkueet Osallistuneet joukkueet Osallistuneet joukkueet === Kaavio === == Lähteet == * Luokka:Fed Cup Luokka:Vuoden 2011 tennis
Luigi Apolloni

Luigi Apolloni (2. toukokuuta 1967 Frascati, Italia) on italialainen entinen jalkapalloilija ja jalkapallovalmentaja. Apolloni oli pelipaikaltaan puolustaja ja pelasi suurimman osan urastaan Parmassa, jossa hän pelasi yli 300 ottelua. Hän pelasi koko uransa Italiassa ja myöhemmin valmentajana on valmentanut kahta italialaista seuraa. Maajoukkueessa Apolloni pelasi 15 ottelua tehden yhden maalin. Hän pelasi Yhdysvaltain MM-kisoissa saavuttaen MM-hopeaa. ==Lähteet== Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1967 syntyneet Luokka:Elävät henkilöt
Voimisteluseura Helsinki

Voimisteluseura Helsinki – VSH on vuonna 1997 perustettu telinevoimistelun erikoisseura. == Aiheesta muualla == *Kotisivu Luokka:Helsinkiläiset urheiluseurat Luokka:Suomalaiset voimisteluseurat
Flora (Norja)

Flora on entinen Norjan kunta Sognin ja Fjordanen läänissä. Sen rajanaapureita olivat pohjoisessa Bremanger ja idässä Gloppen ja Naustdal. Førdevuonon eteläpuolella kunnan rajanaapurina oli Askvoll. Kunnan hallinnollinen keskus oli Florøn kylä. Flora yhdistettiin vuonna 2020 Vågsøyn kanssa uudeksi Kinnin kunnaksi. ==Lähteet== ==Aiheesta muualla== *
Matti Sundelin

Matti Sundelin (s. 4. joulukuuta 1934 Turku) on suomalainen entinen jalkapalloilija ja jääkiekkoilija. Hyökkääjänä pelannut Sundelin edusti koko uransa Turun Palloseuraa vuosina 1953–1962. Kaikkiaan hän pelasi kuuden kauden aikana 82 mestaruussarjan ottelua, joissa hän teki 87 maalia. Suomensarjassa hän viimeisteli 54 maalia neljässä kaudessa. Sundelin oli mestaruussarjan maalikuningas kausilla 1957, 1959 ja 1960, joista viimeisellä hän teki edelleen voimassa olevan ennätyksen – 30 maalia. Hänen nimissään on myös pääsarjatason maaliennätys yhdestä ottelussa, 7 maalia. Sundelin pelasi maajoukkueessa vuosina 1956–1960 viisi maaottelua, joissa hän teki kaksi maalia. Jalkapallon lisäksi Sundelin pelasi 100 ottelua tehopisteillä 90+36 SM-sarjatasolla myös jääkiekkoa Turun Palloseurassa 1952-62. Jääkiekkoilijana Sundelin pelasi 19 A-maaottelua ja 2 B-maaottelua. SM-sarjamitaleita jääkiekosta kertyi hänelle 1 kulta, 2 hopeaa ja 1 pronssi. == Lähteet == Luokka:Suomalaiset jalkapalloilijat Luokka:Suomalaiset jääkiekkoilijat Luokka:Vuonna 1934 syntyneet Luokka:Elävät henkilöt
Reino Suojanen

Reino Olavi Suojanen (3. syyskuuta 1925 – 8. maaliskuuta 2016) oli suomalainen jalkapalloilija. Keskustukena pelannut Suojanen edusti koko uransa Turun Pyrkivää vuosina 1948–1956. Hän voitti seurassa Suomen mestaruuden 1954. Kaikkiaan Suojanen pelasi neljän kauden aikana 70 mestaruussarjan ottelua, joissa hän teki kolme maalia. Suojanen pelasi maajoukkueessa vuosina 1951–1953 kolme maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1925 syntyneet Luokka:Vuonna 2016 kuolleet
Helge Svahn

Helge Rafael Svahn (27. helmikuuta 1924 – 25. elokuuta 1970) oli suomalainen jalkapalloilija. Laitahyökkääjänä pelannut Svahn edusti koko uransa Vasa IFK:a vuosina 1943–1956. Hän voitti seurassa Suomen mestaruuden 1944, 1946 ja 1953. Kaikkiaan Svahn pelasi 13 kauden aikana 153 mestaruussarjan ottelua, joissa hän teki 48 maalia. Svahn pelasi maajoukkueessa vuosina 1945–1949 yhteensä kahdeksan maaottelua, joissa hän teki yhden maalin. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1924 syntyneet Luokka:Vuonna 1970 kuolleet